கேள்வி: கடிகார மனிதர்கள் - நடிகர்கள் பற்றி தகவல் சொல்.
பதில்: * கிஷோர் (நடிகர்) * லதா ராவ் * கருணாகரன் (நடிகர்) * பாலா சிங் * வாசு விக்ரம் * சிசர் மனோகர் * பிரதீப் ஜோஸ், * ஷெரின் பிள்ளகள் * ஷீலா கோபி
கேள்வி: கடிகார மனிதர்கள் - கதைச்சுருக்கம் பற்றி விளக்கவும்.
பதில்: பேக்கரி ஒன்றில் வேலை பார்க்கும் மாறன் (கிஷோர்) பற்றிய கதையாகும். அவனும் அவனது மனைவியும் (லதா ராவ்) வாடகைக்கு வீடு தேடினர். ஒரு வீட்டு தரகர் வாயிலாக மாறன் பொருளாதாரத்திற்கேற்ப வீடு ஒன்று கிடைத்தது. ஆனால் அந்த வீட்டில் குடிபுக பல கட்டளைகள் இருந்தன. அதில் 4 நபர்கள் கொண்ட குடும்பம் மட்டும் தான் குடிவர முடியும் என்ற கட்டளையும் அடக்கம். ஆனால் மாறனின் மூன்று குழந்தைகளையும் சேர்த்தால் மொத்தம் 5 நபர்கள். அந்த வீட்டில் குடிபுக தனக்கு 2 குழந்தைகள் என்று பொய் சொல்லுகிறான் மாறன். மறைத்த மூன்றாவது குழந்தையை தனது மிதிவண்டி டப்பாவில் மூடி, தினமும் பள்ளிக்கு அனுப்புகிறான். அந்த குழந்தையை மறைக்க பல வழிகளை கையாளுகிறான். பின்னர் என்னவானது என்பது தான் மீதிக் கதை.
கேள்வி: கடிகார மனிதர்கள் - ஒலிப்பதிவு பற்றி தகவல் சொல்.
பதில்: இந்தத் திரைப்படத்தின் பின்னணி மற்றும் பாடல்களின் இசையை அமைத்தவர் சாம் சி. எஸ். ஆவார். 4 பாடல்களை கொண்ட ஒலித்தொகுப்பு 2016 திசம்பர் 19 ஆம் தேதி வெளியானது. சாம் சி. எஸ்., நா. முத்துக்குமார், கார்க்கி பாவா ஆகியோர் பாடல்களின் வரிகளை எழுதினர்.
கேள்வி: கடிகார மனிதர்கள் - வெளியீடு குறித்து விரிவாக சொல்லுங்கள்.
பதில்: 2017 ஆம் ஆண்டு வெளியாகியிருக்க வேண்டிய ''கடிகார மனிதர்கள்'' 2018 ஆகத்து 3 ஆம் தேதி வெளியானது. அதே நாளில் மேலும் 11 மற்ற தமிழ்த் திரைப்படங்களும் வெளியாயின. தமிழ்த் திரைப்பட வரலாற்றில் முதல் முறையாக ஒரே நாளில் குறைந்தது பத்து திரைப்படங்கள் வெளியிட திட்டமிடப்பட்டதும் அன்று தான்.